EkBass/fiwiki-20250220-pages-articles huggingface dataset:
Yahya Berrabah

Yahya Berrabah (s. 13. lokakuuta 1981 Oujda) on marokkolainen pituushyppääjä. Hän sijoittui seitsemänneksi Afrikan-mestaruuskilpailuissa 2002, kahdeksanneksi vuonna 2006 (seitsemänneksi kolmiloikassa) ja voitti kultaa vuonna 2008. Hän osallistui maailmanmestaruuskilpailuihin vuosina 2003, 2005 ja 2007 sekä olympialaisiin vuosina 2004 ja 2008 pääsemättä kertaakaan loppukilpailuun. Berliinin MM-kilpailuissa 2009 hän selviytyi loppukilpailuun ja sijoittui kymmenenneksi tuloksella 783 cm. Daegun MM-kilpailuissa 2011 hän oli neljäs tuloksella 823 cm. Välimeren kilpailuissa 2009 hän sai hopeaa. Hän rikkoi Marokon ennätyksen Rabatissa 23. toukokuuta 2009 hyppäämällä tuloksen 838 cm. Entinen ennätys oli Younés Moudrikin Afrikan-mestaruuskilpailuissa 2000 hyppäämä 834 cm. Lokakuussa 2009 hän paransi ennätystään kahdella senttimetrillä hyppäämällä 840 cm. Berrabah jäi kiinni EPO-hormonin käytöstä marraskuussa 2011 ja sai neljän vuoden kilpalukiellon. Hän karsiutui loppukilpailusta Lontoon MM-kilpailuissa 2017. Hän voitti kultaa Tarragonan Välimeren kilpailuissa 2018 tuloksella 802. Saman vuoden Afrikan- mestaruuskilpailuissa hän saavutti pronssia tuulituloksella 814. Dohan MM- kilpailuissa 2019 hän karsiutui loppukilpailusta. ==Henkilökohtaiset ennätykset== * pituushyppy, ulkoradoilla: 840 cm (2009, Marokon ennätys) * pituushyppy, sisäradoilla: 802 cm (2010, Marokon ennätys) * kolmiloikka: 16,44 m (2005) ==Lähteet== * === Viitteet === Luokka:Marokkolaiset pituushyppääjät Luokka:Marokkolaiset kolmiloikkaajat Luokka:Dopingrikkomuksesta tuomitut marokkolaiset Luokka:Vuonna 1981 syntyneet Luokka:Elävät henkilöt
Boss Hoss

Boss Hoss on yhdysvaltalainen moottoripyörävalmistaja, jonka koko nimi on Boss Hoss Cycles Incorporated. Se valmistaa custom-tyylisiä moottoripyöriä, jossa käytetään kaksipyöräisille epätavallista V8-sylinteriratkaisua. Moottoripyöriä valmistetaan Dyersburgissa Tennesseessä, Yhdysvalloissa. Boss Hosseja on saatavilla kahdella eri moottorivaihtoehdolla: pikkulohko ja isolohko, joista on olemassa useita iskutilavuuksia. Vuoden 2008 pikkulohkossa käytetään 5700 cm³ ja 6000 cm³ tilavuuksiaBoss Hoss -moottoripyörät: kuvasto 2008haettu 21.8.2009. Chevroletin isolohkoa käyttävässä mallissa on 8200-kuutioinen V8. Kaikissa on hihnaveto ja automaattinen voimansiirto. Boss Hosseista on tuotannossa myös trike, kolmipyöräinen malli. == Lähteet == == Aiheesta muualla == *Yrityksen viralliset sivut *Suomenkieliset sivut Luokka:Yhdysvaltalaiset moottoripyörävalmistajat
Niina Masalin

Niina Maria Masalin (s. 3. tammikuuta 1977 Helsinki) on suomalainen korkeushyppääjä. Hän on avioitunut korkeushyppääjä Oskari Frösénin kanssa. Aikuisten SM-kilpailuista Masalin on voittanut neljä mitalia. Hänen ennätyksensä on 182 cm. ==Lähteet== * === Viitteet === Luokka:Suomalaiset korkeushyppääjät Luokka:Vuonna 1977 syntyneet Luokka:Elävät henkilöt
Titus Andronicus

Titus Andronicus on luultavasti William Shakespearen varhaisin tragedia; sen valmistumisen uskotaan sijoittuvan jonnekin vuoden 1584- ja 1590-luvun alun välille. Se kuvaa roomalaista kenraalia, joka on kostonkierteessä vihollisensa Tamoran, goottien kuningattaren kanssa. Näytelmä on Shakespearen verisin teos. Väkivaltaisuutensa takia sitä vieroksuttiin viktoriaanisena aikakautena ja se on palannut suosioon vasta aivan viime aikoina. == Suomennos == * == Katso myös == * Luettelo William Shakespearen näytelmien elokuvasovituksista ==Aiheesta muualla== * Luokka:Shakespearen näytelmät
Dylan (albumi)

Dylan on Bob Dylanin uusin ja kattavin kokoelma-albumi, joka julkaistiin vuonna 2007. Siitä on kolme versiota: yhden levyn tiivistetty kokoelma, kolmen levyn kokoelma ja kolmen levyn boksi-kokoelma, joka sisältää lisäksi tietokirjasen ja kymmenen postikorttia. ==Kappalelista== === Yhden levyn julkaisu === #"Blowin' in the Wind" – 2:47 #"The Times They Are a-Changin'" – 3:13 #"Subterranean Homesick Blues" – 2:20 #"Mr. Tambourine Man" – 5:26 #"Like a Rolling Stone" – 6:09 #"Maggie's Farm" – 3:56 #"Positively 4th Street" – 3:54 #"Just Like a Woman" – 4:51 #"Rainy Day Women # 12 & 35" – 4:36 #"All Along the Watchtower" – 2:33 #"Lay, Lady, Lay" – 3:19 #"Knockin' on Heaven's Door' – 2:33 #"Tangled Up in Blue" – 5:42 #"Hurricane" – 8:34 #"Make You Feel My Love" – 3:33 #"Things Have Changed" – 5:09 #"Someday Baby" – 4:56 #"Forever Young" – 4:55 === Kolmen levyn julkaisu === ==== Levy yksi ==== #"Song to Woody" – 2:42 #"Blowin' in the Wind" – 2:48 #"Masters of War" – 4:33 #"Don't Think Twice, It's All Right" – 3:39 #"A Hard Rain's A-Gonna Fall" – 6:51 #"The Times They Are a-Changin'" – 3:14 #"All I Really Want to Do" – 4:05 #"My Back Pages" – 4:23 #"It Ain't Me, Babe" – 3:34 #"Subterranean Homesick Blues" – 2:19 #"Mr. Tambourine Man" – 5:26 #"Maggie's Farm" – 3:56 #"Like a Rolling Stone" – 6:09 #"It's All Over Now, Baby Blue" – 4:14 #"Positively 4th Street" – 3:54 #"Rainy Day Women # 12 & 35" – 4:35 #"Just Like a Woman" – 4:52 #"Most Likely You'll Go Your Way" – 3:29 #"All Along the Watchtower" – 2:31 ==== Levy kaksi ==== #"You Ain't Goin' Nowhere" – 2:44 #"Lay, Lady, Lay" – 3:19 #"If Not for You" – 2:41 #"I Shall Be Released" – 3:03 #"Knockin' on Heaven's Door" – 2:31 #"On a Night Like This" – 2:58 #"Forever Young" – 4:56 #"Tangled Up in Blue" – 5:41 #"Simple Twist of Fate" – 4:17 #"Hurricane" – 8:34 #"Changing of the Guards" – 6:34 #"Gotta Serve Somebody" – 5:24 #"Precious Angel" – 6:33 #"The Groom's Still Waiting at the Altar" – 4:05 #"Jokerman" – 6:17 #"Dark Eyes" – 5:07 ==== Levy kolme ==== #"Blind Willie McTell" – 5:54 #"Brownsville Girl" – 11:05 #"Silvio" (Dylan, Robert Hunter) – 3:07 #"Ring Them Bells" – 3:01 #"Dignity" – 5:37 #"Everything Is Broken" – 3:15 #"Under the Red Sky" – 4:10 #"You're Gonna Quit Me" – 2:48 #"Blood in My Eyes" – 5:04 #"Not Dark Yet" – 6:30 #"Things Have Changed" – 5:09 #"Make You Feel My Love" – 3:34 #"High Water (For Charley Patton)" – 4:04 #"Po' Boy" – 3:07 #"Someday Baby" – 4:56 #"When the Deal Goes Down" – 5:01 Luokka:Vuoden 2007 kokoelma-albumit Luokka:Bob Dylanin albumit
Šokšunranta

Šokšunranta (myös Lomka, Louhos; ) on Šokšun vepsäläisen maalaiskunnan keskustaajama Karjalan tasavallan Äänisenrannan piirissä Venäjällä. Se sijaitsee Äänisen Šokšunlahden rannalla 48 kilometriä Petroskoista kaakkoon. Vuoden 2013 väestönlaskennan mukaan taajamassa oli 808 asukasta. Vuonna 2008 asukkaita oli noin 900. Šokšunrannan kvartsiittikiveä on käytetty rakennusmateriaalina 1700-luvulta lähtien mm. Petroskoissa, Pietarissa, Moskovassa ja Pariisissa. Nykyään taajamassa toimii kaksi rakennuskiveä ja kivimurskaa tuottavaa yritystä. Palveluihin kuuluu lastentarha, lasten musiikkikoulu, kulttuuritalo, kirjasto ja poliklinikka. Taajamassa on ortodoksinen kirkko. ==Lähteet== == Aiheesta muualla == Luokka:Äänisenrannan piirin asutut paikat
Michèle Torr

Michèle Torr (s. 7. huhtikuuta 1947) on ranskalainen laulaja. Hän on osallistunut kahdesti Eurovision laulukilpailuun. Vuonna 1966 hän sijoittui Luxemburgin edustajana kymmenenneksi 18 kilpailijan joukosta kappaleella "Ce soir je t'attendais". Vuonna 1977 hän sijoittui Monacon edustajana neljänneksi 18 kilpailijan joukosta kappaleella "Une petite française". == Levyt == * 1964 : Dans mes bras oublie ta peine * 1965 : Dis- moi maintenant * 1966 : Ce soir, je t'attendais * 1970 : Tous les oiseaux reviennent * 1974 : un disque d'amour * 1976 : Je m'appelle Michèle * 1976 : Jezebel * 1977 : Une petite francaise * 1977 : J'aime * 1978 : Emmène- moi danser ce soir * 1979 : Chanson inédite * 1980 : Lui * 1981 : J'en appelle á la tendresse * 1982 : Olympia 83 * 1983 : Midnight Blue en Irlande * 1983 : Adieu * 1984 : Donne-moi la main, donne-moi l'amour * 1986 : Je t'aime encore * 1986 : Qui ? * 1987 : Chanson de toujours * 1987 : I remenber you * 1988 : Je t'avais rapporté * 1989 : Argentina * 1991 : Vague á l'homme * 1993 : A mi vi * 1993 : Olé Olé (Kun til Canada) * 1995 : A nos beaux jours (country music på fransk) * 1997 : Seule * 2002 : Donner * 2003 : Michèle Torr chante Piaf * 2006 : La louve * 2008 : Ces années -lá. ==Lähteet== Luokka:Luxemburgin euroviisuedustajat Luokka:Monacon euroviisuedustajat Luokka:Ranskalaiset laulajat Luokka:Vuonna 1947 syntyneet Luokka:Elävät henkilöt Luokka:Vuoden 1966 euroviisuedustajat Luokka:Vuoden 1977 euroviisuedustajat
Burusera

Burusera () on Japanissa yleinen seksuaalisen fetisismin muoto, jonka kohteena ovat merimieskoulupukua ("sailor fuku") käyttävät nuoret tytöt ja näiden alushousut ("bloomers"). Japanissa myydään monia lehtiä, jotka on omistettu aiheelle. Jotkin tällaisia lehtiä myyvät kaupat myyvät myös käytettyjä koulupukuja ja alushousuja. Alushousut maksavat sitä enemmän mitä kauemmin niitä on käytetty, ja erityisen haluttuja ovat alushousut, joissa on eritetahroja. 1990-luvulla oli jopa myyntiautomaatteja, joista saattoi ostaa käytettyjä tyttöjen alushousuja. Ne kuitenkin kiellettiin lain nojalla. == Lähteet == * The Love Machine * Teenage Sex and Buru-sera Shops Luokka:Fetisismi Luokka:Japanilaiset seksisanat
Zumba

Zumba on aerobicinen fitness-ohjelma, jonka musiikki perustuu pääosin latinalaistansseihin. Zumban tanssiaskeleet perustuvat erilaisiin tanssimuotoihin, joita ovat muun muassa merengue, cumbia, reggaeton, salsa, hip hop, rumba, mambo, calypso ja salsaton ja flamenco. Tunti koostuu intervallityyppisestä ohjelmasta, jossa osa liikkeistä tehdään nopealla, osa hitaammalla tempolla. Liikkeet kohdistuvat yksittäisten kehonosien sijasta koko vartaloon. Ohjaajat voivat halutessaan luoda itse tuntisisältönsä ja valita musiikin Zumba-tunneilleen, jolloin jokaisen ohjaajan tunnit poikkeavat toisistaan, tai poimia koreografiat ja musiikit suoraan Zumba Fitnessin tuottamasta materiaalista. Harrastajilla on mahdollisuus kokeilla eri maista tulevien ohjaajien Zumbaa Master Class -tapahtumissa. Zumba on kuitenkin tanssilaji. Zumban ovat kehittäneet kolumbialaissyntyinen koreografi ja tanssija Alberto "Beto" Perez sekä yrittäjät Alberto Aghion ja Alberto Perlman. Zumba on Zumba Fitness, LLC:n rekisteröity tavaramerkki. Zumba oli Suomessa muoti-ilmiö vuosina 2009–2014. ==Lähteet== == Aiheesta muualla == * Virallinen sivusto * Ylen Elävä arkisto: Suomi hullaantui iloiseen zumbaan Luokka:Liikunta Luokka:Seulonnan keskeiset artikkelit
Karlskoga

Karlskoga on samannimisen Karlskogan kunnan keskustaajama. Se sijaitsee Örebron läänissä ja Värmlannin historiallisessa maakunnassa Keski-Ruotsissa. Vuoden 2010 lopussa taajamassa oli 27 084 asukasta. Koko Karlskogan kunta keskustaajama mukaan lukien oli kaupunkina 1970-luvun alun kuntauudistukseen asti. Taajamassa sijaitsee Karlskogan kirkko. ==Media== Paikallislehdet Karlskoga Tidning ja Karlskoga-Kuriren yhdistyivät vuonna 2020. Yhdistymisestä syntynyt Karlskoga Tidning-Kuriren ilmestyy kuudesti viikossa. ==Väestönkehitys== ==Lähteet== ==Aiheesta muualla== Luokka:Ruotsin kuntien keskustaajamat Luokka:Ruotsin kaupungit *
Mr. Tambourine Man (albumi)

Mr. Tambourine Man on yhdysvaltalaisen The Byrds -yhtyeen kesäkuussa 1965 julkaistu esikoisalbumi. Tyyliltään se edustaa folk rockia. Albumi nousi Yhdysvaltain Billboard-listalla sijalle 6. Bob Dylanin kirjoittama nimikappale oli listaykkönen sekä Yhdysvalloissa että Britanniassa. Toinen single, ”All I Really Want to Do” (myös Dylan-cover), ei juurikaan menestynyt Yhdysvalloissa, mutta oli Britanniassa parhaimmillaan sijalla 4. Vuonna 2003 Rolling Stone -lehti valitsi albumin sijalle 232, kun se valitsi kaikkien aikojen 500 parasta albumia. Mr. Tambourine Man valittiin myös vuonna 2005 julkaistuun hakuteokseen 1001 albumia jotka jokaisen on kuultava edes kerran eläessään. ==Kappaleet== A-puoli # # # # # # B-puoli # * # # # # # ===Vuonna 1996 julkaistun CD-version bonuskappaleet=== # * # # # # # ==Kokoonpano== ===The Byrds=== *Jim McGuinn - kitara, laulu *Gene Clark - lyömäsoittimet, satunnaisesti kitara, laulu *David Crosby - kitara, laulu *Chris Hillman - bassokitara *Michael Clarke - rummut, lyömäsoittimet ===Vierailijat=== *Jerry Cole - kitara *Larry Knechtel - bassokitara *Leon Russell - sähköpiano *Hal Blaine - rummut, lyömäsoittimet ==Lähteet== Luokka:Vuoden 1965 esikoisalbumit Luokka:The Byrdsin albumit
Kolovo

Kolovo () on taajama ja samanniminen kylä Karjalan tasavallassa Puudožin kaupungin alueella Venäjällä. Taajama sijaitsee Vodlajoen rannalla 18 kilometriä Puudožista itään. Asukkaita on 546 henkeä (vuonna 2008). Kolovon kylä mainitaan ensimmäisen kerran 1500-luvulla. Toisen maailmansodan jälkeen seudulla oli sotavankileiri. 1950-luvulla perustettiin Kolovon metsäteollisuuspiiri, josta nykyinen taajama on saanut alkunsa. Tärkein elinkeino on puunhankinta. Palveluihin kuuluvat koulu, ensiapuasema ja kerhotalo. ==Lähteet== Luokka:Puudožin piirin asutut paikat
Erik Nevland

Erik Nevland (s. 10. marraskuuta 1977 Stavanger) on norjalainen jalkapalloilija, pelipaikaltaan hyökkääjä. Hän pelasi vuonna 2012 päättyneellä urallaan kotimaansa lisäksi Englannissa, Ruotsissa ja Alankomaissa. Hän pelasi Norjan miesten maajoukkueessa kahdeksan maaottelua vuosina 2001–2009. == Ura == Nevland aloitti ammattilaisuransa Viking Stavangerista, josta siirtyi kaudeksi 1998-1999 Englannin valioliigaan ja Manchester Unitedin joukkueeseen. Nevland ei onnistunut kuitenkaan murtautumaan Manchesterin kokoonpanoon ja pelasi vain yhden ottelun joukkueessa. Hän siirtyi kaudeksi 2000 takaisin Stavangeriin, jossa pelasi vuosina 2000–2004 113 ottelua ja iski niissä komeasti 54 maalia. Tämän jälkeen Nevland pelasi neljä vuotta kausina 2004–2008 FC Groningenin joukkueessa Hollannissa ja teki lähes samalla prosentilla maaleja: 53 maalia 116 ottelussa. Nykyisin Nevland edustaa Fulhamia valioliigassa, kun Roy Hodgson hankki hänet tammikuussa 2008 auttamaan joukkueen säilymisessä sarjassa. Nevland osoittautuikin hyväksi hankinnaksi ja teki muutaman tärkeän maalinkin. == Lähteet == Luokka:Norjalaiset jalkapalloilijat Luokka:Vuonna 1977 syntyneet Luokka:Elävät henkilöt
Sana vain

Sana vain on Juhani Markolan ensimmäinen pitkäsoitto vuodelta 1974. == Kappaleet == A-puoli # # # # # # B-puoli # * # # # #(alkup. Casatschok) == Lähteet == Luokka:Vuoden 1974 esikoisalbumit Luokka:Juhani Markolan albumit
Niin paljon rakkaus suo

Niin paljon rakkaus suo on Juhani Markolan neljäs pitkäsoitto vuodelta 1978. == Kappaleet == #Niin paljon rakkaus suo #Kuu #Elän päivän kerrallaan #Nainen #Paljon on aikaa #Sateenkaaren tuolla puolen #Rakkauden yö #Syyskuun aika #Et ollut vierelläin #Silloin kun kaiken antaa #Etäisyys #Unohduksen virralla Luokka:Vuoden 1978 albumit Luokka:Juhani Markolan albumit
Maria Elena

Maria Elena on Juhani Markolan kuudes pitkäsoitto vuodelta 1983. == Kappaleet == # # # # # # # # # # # # == Lähteet == Luokka:Vuoden 1983 albumit Luokka:Juhani Markolan albumit
Ei koskaan rakastaa voi liikaa

Ei koskaan rakastaa voi liikaa on Juhani Markolan seitsemäs ja viimeisin pitkäsoitto vuodelta 1987. #Ei koskaan rakastaa voi liikaa #Jos itken, jos nauran #Ensi kerran #O Sole Mio #Milloin milloin milloin #Kun syliin sun saan #Mä muistan yön #Palaja Sorrentoon #Anteeksi annathan #Saapuvan sun tiedän #Taivaan sinessä Luokka:Vuoden 1987 albumit Luokka:Juhani Markolan albumit
Microsoft Silverlight

Microsoft Silverlight oli Adobe Flashin tapainen web-ohjelmointiympäristö. Microsoft ilmoitti aiemmin lopettavansa Silverlightin tukemisen 12.10.2021. Silverlightin tuki Windows 7:n osalta päättyi kuitenkin jo 14.1.2020, sillä käyttöjärjestelmän tuki päättyi tuolloin. Alkujaan videoiden suoratoistoon tarkoitettu selainliitännäinen julkaistiin vuonna 2007. Silverlightia tukevia selaimia oli Windows-, Macintosh- ja Symbian -käyttöjärjestelmissä. Liitännäinen tuli automaattisesti joidenkin Microsoftin tuotteiden mukana. Näitä olivat muun muassa Symbian- ja Windows Phone 7 -mobiililaitteet. Linuxille saatava vastaava, vapaa kehitysympäristö oli nimeltään Moonlight. Sen kehitti Novell yhteistyössä Microsoftin kanssa.Novell announces first open source implementation of Microsoft Silverlight Tämän ohjelmiston kehitys hylättiin viimeistään 2012 tekniikan vähäisen suosion vuoksi.https://www.infoq.com/news/2012/05/Miguel-Moonlight/ Marraskuussa 2011 noin 0,3 % verkkosivustoista käytti Silverlightia, Flashin vastaava luku oli 26,2 %. Suomalaisittain huomattava tekniikan käyttäjä oli MTV:n Katsomo.fi-palvelu, joka otti sen käyttöönsä 2010. Liitännäisen kehittäminen lopetettiin vuonna 2013, jonka jälkeen siihen julkaistiin vain tietoturvapäivityksiä.Microsoftin seuraava Silverlight-julkaisu jäämässä viimeiseksi? Microsoft kehotti verkkosivustoja siirtymään Silverlightista HTML5-tekniikkaan.Microsoft: Stop using Microsoft Silverlight. (Everyone else has) Windows 10:ssä oletusselaimena oleva Microsoft Edge ei tukenut tekniikkaa enää laisinkaan.Microsoft: We're not killing Silverlight in Windows 10, but stop using it anyway Silverlight oli saatavilla ainoastaan vanhanmallisena selainlaajennoksena, joiden tuki pudotettiin Chromesta 2015 ja Firefoxista 2017. Täten ainut selain jolla ohjelmiston sai teoreettisesti vielä toimimaan oli Internet Explorer 11. ==Versiohistoria== * Silverlight 1 julkaistiin vuonna 2007 koodinimellä Windows Presentation Foundation/Everywhere (WPF/E). Mediatoiston lisäksi siinä oli DRM, DOM, sekä kehittäjille suunnattu kehitystyökalupaketti. * Silverlight 2 julkaistiin syyskuussa 2008. Sen mukana tuli .NET Framework ja CLR-tuki. * Silverlight 3 julkaistiin 9. heinäkuuta 2009.Microsoft hopes users see the (Silver) light Silverlight 3 and Expression Studio 3 launching July 10 * Silverlight 4 julkaistiin 15. huhtikuuta 2010. Sen mukana tuli kehittäjille suunnattu Silverlight 4 Tools -paketti. * Silverlight 5 julkaistiin 9. joulukuuta 2011.Silverlight 5 has released! The docs are up and a .chm is available Uusia ominaisuuksia on GPU-pohjainen laitteistokiihdytys ja tuki 3D-grafiikoille ja 64-bittisille prosessoreille. == Katso myös == * Adobe AIR * Adobe Flash * XNA Framework == Lähteet == == Aiheesta muualla == * Microsoft Silverlight * MSDN Silverlight | Microsoft Docs (arkistoitu) Luokka:Selainlaajennukset Silverlight Luokka:Seulonnan keskeiset artikkelit
André de Montbard

André de Montbard (5. marraskuuta n. 1097 – 17. tammikuuta 1156) oli Temppeliherrain ritarikunnan viides suurmestari ja myös ritarikunnan kolmas perustajaritari. Hänen sukunsa oli kotoisin Burgundista, ja de Montbard oli kotoisin Pontarlierista. Hän oli myös Bernhard Clairvauxlaisen eno. De Montbard liittyi ritarikuntaan varsinaisesti vuonna 1129 ja lähti Palestiinaan, jossa hän nousi nopeasti senesalkin asemaan, suurmestarin oikeaksi kädeksi. Vuonna 1153 käydyn Askalonin taistelun jälkeen hänet valittiin taistelussa kuolleen suurmestari Bernard de Tremelayn seuraajaksi. De Montbard kuoli Jerusalemissa 1156, ja hänen seuraajakseen valittiin Bertrand de Blanchefort. De Montbardia on myös kutsuttu André de Montiksi tai André Montbardilaiseksi. Luokka:Keskiajan henkilöt Luokka:Temppeliherrain ritarikunnan suurmestarit Luokka:Ranskalaiset henkilöt Luokka:1090-luvulla syntyneet Luokka:Vuonna 1156 kuolleet
Mika Kuisma

Mika Kuisma (1967 – 11. tammikuuta 1995 Ristiina) oli suomalainen suunnistaja. Hän voitti MM-kilpailuissa kahdesti viestipronssia. Maailmancupissa hän sijoittui kokonaiskilpailun kolmanneksi vuonna 1994. Kuisma kuoli auto- onnettomuudessa vuonna 1995. == Urheilu-ura == Kuisma osallistui kaudella 1990 viiteen maailmancupin osakilpailuun sekä avoimiin Pohjoismaiden mestaruuskilpailuihin ilman suurempaa menestystä. Kaudeksi 1991 Kuisma vaihtoi Juvan Urheilijoista Angelniemen Ankkuriin, jossa voitti Tiomilan Ånhammarissa. Hän juoksi viestin yhdeksännen osuuden ja tuli vaihtoon kärjessä. Hän voitti avoimen pohjoismaisen maaottelun pikamatkan Joensuussa. Jukolan viestissä Kuisma lähti ankkuriosuudelle minuutin takaa-ajoasemasta, mutta hukkasi saavuttamansa kahden minuutin etumatkan "pummattuaan" toiseksi viimeistä rastia. Mariánské Lázněn MM-kilpailuissa hän voitti viestipronssia. Reijo Mattinen aloitti viestin, Ari Anjala suunnisti toisen osuuden, Kuisma kolmannen osuuden ja Keijo Parkkinen viimeisen osuuden. Henkilökohtaisissa kilpailuissa Kuisma oli lyhyellä matkalla kahdeksas ja normaalimatkalla 17. Syyskuussa Suomen-mestaruuskilpailuissa Kuisma voitti kultaa normaalimatkalla ja viestissä. Hän sijoittui ensimmäiseksi Suomen rankilistalla.Niemelä, s. 131 Urheilutoimittajain liitto valitsi hänet vuoden parhaaksi suunnistajaksi. Alkukaudesta 1992 Kuisma kärsi säären rasitusmurtumasta. Avoimissa Pohjoismaiden mestaruuskilpailuissa hän sijoittui viestissä neljänneksi, normaalimatkalla kahdeksanneksi ja pikamatkalla 12:nneksi. Hän voitti pikamatkan Suomen-mestaruuden. Toukokuussa 1993 Kuisman akillesjänteestä poistettiin kiinnikkeitä. Syyskuussa hän voitti viestin Suomen-mestaruuden. West Pointin MM-kilpailuissa hän uusi edellisten MM-kilpailujen viestipronssinsa. Keijo Parkkinen aloitti viestin, Kuisma suunnisti toisen osuuden, Petri Forsman kolmannen osuuden ja Timo Karppinen viimeisen osuuden. Normaalimatkalla Kuisma oli kymmenes ja lyhyellä matkalla 23. Marraskuussa Kuismalta leikattiin polvi, jonka paraneminen kesti tammikuulle asti. Huhtikuussa 1994 Kuisma sijoittui toiseksi maailmancupin normaalimatkalla Uudessa-Seelannissa. Toukokuussa hän voitti pitkän matkan Suomen- mestaruuden.Niemelä, s. 124 Elokuussa Norjan maailmancupin normaalimatkalla hän sijoittui toistamiseen hopealle. Maailmancupin kokonaiskilpailussa hän sijoittui kolmanneksi. Kuisman vahvuutena oli hänen juoksuvoimansa. Kuismaa valmensi Seppo Väli-Klemelä.Niemelä, s. 137 Väli-Klemelä luonnehti Kuismaa määrätietoiseksi ja lahjakkaaksi suunnistajaksi. ==Opinnot== Kuisma valmistui vuonna 1990 ympäristö- ja terveysteknikoksi. Hän jatkoi opintojaan ympäristöinsinööriksi ja hänen piti valmistua keväällä 1995. ==Kuolema== Mika Kuisma kuoli auto-onnettomuudessa 11. tammikuuta 1995 Ristiinassa rekan perävaunun suistuttua hänen autonsa päälle. Kuisman esikoisen oli määrä syntyä huhtikuussa. Suomen Suunnistusliitto jakaa vuosittain Mika Kuisman muistopalkinnon. == Lähteet == * === Viitteet === Luokka:Suomalaiset suunnistajat Luokka:Liikenneonnettomuudessa kuolleet Luokka:Vuonna 1967 syntyneet Luokka:Vuonna 1995 kuolleet
Lapinverkkoperhonen

Lapinverkkoperhonen (Euphydryas iduna) on täpläperhosten heimoon kuuluva keskikokoinen päiväperhonen. == Koko ja ulkonäkö == Lapinverkkoperhosen siipien kärkiväli on noin 32–46 mm. Naaraat ovat koiraita suurempia. Siipien yläpinnan pääväri on vaaleankeltainen tai valkoinen, jossa kirjaukset ovat oranssinruskeita ja mustia. Siipien yläpinnan keskisarassa on kaksi leveää oranssinruskeata täplää ja ulkoreunassa oranssinruskea reunajuova. Siipien alapinnan kirjaukset ovat samantyyppisiä, mutta niissä on vähemmän mustaa kehnää. (MHNT) Euphydryas iduna iduna - Abisko Ostras - Suède - female dorsal.jpg|Euphydryas iduna ♀ (MHNT) Euphydryas iduna iduna - Abisko Ostras - Suède - female ventral.jpg|Euphydryas iduna ♀ △ == Levinneisyys == Lapinverkkoperhonen on subarktinen laji. Sitä esiintyy hajanaisin kannoin Fennoskandian pohjoisosissa ja sen lisäksi Kaukasus-, Altai-, ja Sajan- vuoristoissa. Suomessa sitä esiintyy pohjoisimmassa Lapissa. == Elinympäristö == Lapinverkkoperhosen elinympäristöä ovat tunturialueen koivuvyöhykkeet, suomaasto koivuvyöhykkeessä tai hieman sen yläpuolella, vuorenrinteet ja jokivarsien pensaikkoisten niittyjen reunat. == Lentoaika ja elintavat == Lentoaika on kesä–heinäkuussa riippuen säistä. Toukka talvehtii seittisuojuksessa. Perhoset kuoriutuvat kesän saapuessa. == Ravintokasvi == Lapinverkkoperhosen toukan ravintokasveja ovat tunturitädyke (Veronica alpina), varputädyke (Veronica fruticans), juolukka (Vaccinium uliginosum), mustikka (Vaccinium myrtillus), pajut (Salix) ja punakko (Bartsia alpina). == Lähteet == * * * == Aiheesta muualla == *Suomen Perhoset: Lapinverkkoperhonen *Luontotupa.net Perhosopas: Lapinverkkoperhonen (Euphydryas iduna) *LuontoPortti: Lapinverkkoperhonen (Euphydryas iduna) *UniProt, Taxonomy: Euphydryas iduna Luokka:Aitotäpläperhoset
Koneenasentaja

Koneenasentaja (engl. Mechanical Fitter, ruot. Maskinmontör) on kone- ja metallialan perustutkinnon tutkintonimike. Tutkinnon suorittaneet hallitsevat perusteet metalliteollisuuden alan yleisosaamisesta kuten koneistuksesta, asennuksesta, hitsauksesta ja levytöistä sekä automaatiotekniikasta. Opinnoissa perehdytään kone- ja metallialan perusteiden lisäksi mm. hydrauliikkaan, pneumatiikkaan, elektroniikkaan ja ohjaustekniikkaan. Koneenasentajat toimivat monenlaisissa huolto- valmistustehtävissä sekä tuotantolaitosten asennus- ja kunnossapitotehtävissä kone- ja metalliteollisuudessa. Koneenasentajat huoltavat erilaisia mekaanisia ja automaattisia laitteita.http://www.pao.fi/kone-jametallialanperustutkinto.php ==Katso myös== *automaatioasentaja *ajoneuvoasentaja *elektroniikka-asentaja *kunnossapitoasentaja *laivasähköasentaja *lentokoneasentaja *sähköasentaja == Lähteet == == Aiheesta muualla == *Kone- ja metallialan perustutkinto (Opintoluotsi) *Koneenasentajan ammatinkuvaus (Ammattinetti) Luokka:Toisen asteen tutkinnot Luokka:Tekniikan ja liikenteen alan tutkinnot
Jim Byrnes

James ”Jim” Thomas Byrnes (s. 22. syyskuuta 1948) on yhdysvaltalaissyntyinen kanadalainen bluesmuusikko ja näyttelijä. == Elämä ja ura == Byrnes on asunut pysyvästi Vancouverissa, Kanadassa vuodesta 1977 lähtien. 26. helmikuuta 1972 hän joutui auto-onnettomuuteen, jonka takia hänen molemmat jalkansa amputoitiin ja korvattiin proteeseilla. Saadakseen rahaa perheelleen Byrnes työskenteli muun muassa muusikkona, kalastajana ja paimenena. Hänen ensimmäinen albuminsa Burning julkaistiin vuonna 1981 Polydor Recordsin kustantamana. Hän on saanut kanadalaisen Juno-musiikkipalkinnon kahdesti Parhaasta bluesalbumista vuosina 1996 ja 2007 albumeistaan That River ja House of Refuge. Byrnes esiintyi vuonna 1980 pienessä laulajan sivuosassa Dennis Hopperin tähdittämässä ja ohjaamassa elokuvassa Out of the Blue. Vuonna 1987 hän alkoi esittää Daniel ”Lifeguard” Burroughsia rikosdraamassa Wiseguy, jota hän esitti vuoteen 1990. Byrnes on esittänyt Joe Dawsonia Highlander – kuolematon -elokuvan jatko-osissa Highlander: Endgame (2000) ja Highlander: The Source (2007) sekä elokuvaan perustuvissa spin-off-sarjoissa Highlander (1992–1998) ja Highlander: The Raven (1998–1999). Vuonna 1998 hänellä oli myös oma lyhytikäinen televisiosarja The Jim Byrnes Show. Byrnes on tehnyt myös lukuisia äänirooleja animaatiosarjoihin, muun muassa Dr. Light (Mega Man, 1994–1995), Inferno (Beast Wars: Transformers, 1996–1999), Thrust (Beast Machines, 1999–2000) ja Nick Fury (X-Men: Evolution, 2000–2003). == Diskografia == *Burning (1981) *I Turned My Nights Into Days (1987) *That River (1995) *Love Is A Gamble (2001) *Fresh Horses (2004) *House of Refuge (2006) *My Walking Stick (2009) == Lähteet == Luokka:Kanadalaiset muusikot Luokka:Kanadalaiset televisionäyttelijät Luokka:Kanadalaiset ääninäyttelijät Luokka:Vuonna 1948 syntyneet Luokka:Elävät henkilöt
Vojvodinan lippu

Vojvodinan lippu on Serbian autonomisen maakunnan Vojvodinan tunnus. Se hyväksyttiin 27. helmikuuta 2004. Lipussa on kolme vaakasuoraa raitaa väreiltään ylhäältä alas punainen-sininen-valkoinen, joista keskimmäinen sininen on muita leveämpi. Värit symboloivat Vojvodinan kuulumista Serbiaan. Lipun keskellä olevat kolme keltaista tähteä symboloivat Voijodinan kolmea maantieteellistä osaa (eli Bačka, Banat ja Srem) ja Vojvodinan halua liittyä Euroopan unioniin. == Lähteet == Luokka:Itsehallintoalueiden liput Luokka:Vojvodina
Lotila

Lotila on Lahden Kerinkallion kaupunginosaan kuuluva osa-alue, joka sijaitsee valtatie 12:n ja nelostien risteyksen länsipuolella. Alue on aikanaan kehittynyt valtion leveäraiteisen Riihimäki–Pietari-radan ja kapearaiteisen Loviisan–Vesijärven rautatien varteen. Rautateiden risteysalueella sijaitseva Lotila tunnetaan teollisuusalueistaan ja musiikkipainotteisesta Lotilan koulusta. ==Historia== Lotilan talo erotettiin vuonna 1856 Lahden kylässä sijainneesta Savolan kantatilasta ja se annettiin 1890-luvulla Hollolan köyhille. Lotilan talossa toimi Hollolan ja Lahden yhteinen vanhainkoti vuodesta 1905 lähtien, kunnes talo siirtyi Lahden kaupungin omistukseen ja siitä tehtiin kansakoulu. Lotila-nimen arvellaan juontuvan lähellä kulkeneesta Lotiseva-joesta ja sitä ympäröivästä suoperäisestä maa-alueesta. Lotilan talon eteläpuolella ovat sijainneet Ylä-, Etu- ja Taka-Lotila. Riihimäki–Pietari- rata valmistui vuonna 1870. Loviisan–Vesijärven rautatien kapearaiteisen radan valmistuminen 1900-luvun alussa teki Lotilasta ratojen risteyspaikan. Rautatie oheistoimintoineen vaikutti Lotilan muuntumiseen teollisuusalueeksi. Loviisan–Vesijärven rautatie leveäraiteistettiin vuonna 1960. Lotilan läpi kulkeva kapearaiteinen rataosuus purettiin ja nykyiselle Lahti–Loviisa-radalle rakennettiin valtion leveäraiteiselta Lahti–Kouvola-radalta erkaneva vaihde. ==Lotila nykyään== Nykyisin tässä Lahden rautatieaseman itäpuolella sijaitsevassa kaupunginosassa haarautuvat Lahti–Kouvola-radalta rataosuudet Lahti–Heinola koilliseen ja Lahti–Loviisa etelään. Kaupunginosassa on myös laajahkoja teollisuusalueita. Alueen nykyisessä tiennimistössä näkyy viittauksia sitä muuttaneeseen rautatie- ja teollisuusympäristöön (Teknikonkatu, Hiojankatu, Vaihdekatu). Alueen läpi kulkee myös Vanhanradankatu, jonka kohdalla Loviisan–Vesijärven rautatien kapearaiteinen rata ennen kulki. Lotilan nimeä kantava, vuonna 1955 käyttöön vihitty musiikkipainotteinen Lotilan peruskoulu sijaitsee nykyään Paavolan kaupunginosassa. ==Lähteet== *Paavola – Lahden kaupunginkirjaston paikannimihakemisto. *Lotila – Lahden historiaa -verkkosivu. *Lotilan teollisuusalue laajenee, Etelä-Suomen sanomat, 21.5.1985, s. 3. *Lotilan vaivaistalon alkuvaiheet – Arno Forsius. ===Viitteet=== Luokka:Kerinkallio
Koneistaja

Koneistaja on kone- ja metallialan perustutkinnon tutkintonimike. Työnkuvaan kuuluu erilaisten tuotteiden ja työvälineiden valmistus käsikäyttöisillä sekä tietokoneohjatuilla NC-koneilla.http://www.pao.fi/kone- jametallialanperustutkinto.php ==Katso myös== *Valmistustekniikka == Lähteet == == Aiheesta muualla == *Kone- ja metallialan perustutkinto Opintoluotsi *Koneistajan ammatinkuvaus Ammattinetti Luokka:Toisen asteen tutkinnot Luokka:Tekniikan ja liikenteen alan tutkinnot Luokka:Metallialan ammatit
Jyväskylän kaupungintalo

Jyväskylän kaupungintalo eli Kunnallistalo sijaitsee Vapaudenkadulla Kirkkopuiston laidalla. Uusrenessanssi-tyylinen talo rakennettiin vuosina 1896–1899 ja sen suunnitteli lääninarkkitehti K. V. Reinius. Se oli Jyväskylän ensimmäisiä kivirakennuksia. Rakennuksessa työskentelevät kaupunginhallitus, valtuusto ja kaupunginjohtaja. ==Lähteet== ==Aiheesta muualla== * Luokka:Jyväskylän rakennukset ja rakennelmat Luokka:Suomen kaupungintalot Luokka:Karl Viktor Reiniuksen suunnittelemat rakennukset Luokka:Suomen 1800-luvulla rakennetut rakennukset ja rakennelmat
Levyseppähitsaaja

LevyseppähitsaajaKirjoitusasu on tarkistettu verkkolähteestä Finsk-svensk utbildningsordlista (Kotimaisten kielten tutkimuskeskus, 2005); ks. myös TEPA- termipankki. on kone- ja metallialan perustutkinnon tutkintonimike. Levyseppähitsaaja tekee tuotannon hitsaus-, levy- ja teräsrakennetöitä. Tutkinnon saaneet ovat voineet halutessaan suuntautua esim. lasertekniikkaan tai hitsausrobottien käyttöön.http://www.pao.fi/kone- jametallialanperustutkinto.php == Katso myös == * Valmistustekniikka == Lähteet == == Aiheesta muualla == *Kone- ja metallialan perustutkinto Opintoluotsi *Levyseppähitsaajan ammatinkuvaus Ammattinetti Luokka:Toisen asteen tutkinnot Luokka:Tekniikan ja liikenteen alan tutkinnot Luokka:Metallialan ammatit
Gable Garenamotse

Gable Garenamotse (s. 28. helmikuuta 1977 Gumare) on botswanalainen pituushyppääjä. Hän osallistui sekä pituushyppyyn että kolmiloikkaan vuoden 1999 maailmanmestaruuskilpailuissa karsiutuen loppukilpailusta. Pekingin Universiadeissa 2001 hän sai pronssia pituushypyssä. Vuoden 2002 kansainyhteisön kisoissa hän sijoittui toiseksi ja Afrikan- mestaruuskilpailuissa kahdeksanneksi. Hän osallistui vuoden 2003 maailmanmestaruuskilpailuihin sekä vuoden 2004 sisäratojen maailmanmestaruuskilpailuihin ja kesäolympialaisiin, muttei päässyt kertaakaan loppukilpailuun. Vuoden 2006 kansainyhteisön kisoissa hän oli vuoden 2002 tapaan toinen Botswanan ennätyksellä 817 cm, jota hän paransi saman vuoden elokuussa vielä 827 cm:iin Vuoden 2006 Afrikan-mestaruuskilpailuissa hän oli pituushypyssä neljäs. Hän voitti kultaa Afrikan kisojen pituushypyssä 2007 tuloksella 808, mutta ei päässyt loppukilpailuun saman vuoden maailmanmestaruuskilpailuissa. Hän oli neljäs vuoden 2008 sisäratojen maailmanmestaruuskilpailuissa, seitsemäs Afrikan-mestaruuskilpailuissa. ja yhdeksäs kesäolympialaisissa. Hän sijoittui seitsemänneksi vuoden 2009 maailmanmestaruuskilpailuissa tuloksella 806. Seuraavan vuoden sisäratojen MM- kilpailuissa hän karsiutui loppukilpailusta. ==Henkilökohtaiset ennätykset== * pituushyppy: 827 cm (2006, Botswanan ennätys) / 834 cm (2007, myötätuulessa) * kolmiloikka: 16,66 m (1999, Botswanan ennätys) ==Lähteet== * === Viitteet === Luokka:Botswanalaiset pituushyppääjät Luokka:Botswanalaiset kolmiloikkaajat Luokka:Vuonna 1977 syntyneet Luokka:Elävät henkilöt
Kirkkokatu (Joensuu)

thumb|280px|Kirkkokatu luterilaisen kirkon suuntaan. thumb|280px|Kirkkokatu luterilaisen kirkon edestä kuvattuna. Kirkkokatu on Joensuun keskustan katu. Sen eteläpäässä päässä on Joensuun luterilainen kirkko ja pohjoispäässä ortodoksinen Pyhän Nikolaoksen kirkko. Kirkkokatu on noin kilometrin pituinen bulevardi, jota reunustavat koivurivistöt. Kadun nimi oli vuoteen 1917 Nikolainkatu. Kadun varrella on itäpuolella (luterilaisen kirkon päästä alkaen): * asuintalo Kirkkokatu 4 (Viljo Raittila, 1928)Kulttuuri- ja rakennushistorialliset suojelukohteet. Joensuu 1987. * ravintola Kielo (taloyhtiö Koivulan kulma, 1956) * Ortodoksisten Nuorten Liiton päämaja * entinen kahvila Koivurasti (nykyisin OAJ:n toimitila) * Sininen virta, taideteos ja katutila; kesästä 2017 alkaen tilapäinen Joensuun tori * Keskuspuisto * Hotelli Scandic (talo valmistui Postipankille 1981, ennen Scandicia paikalla Hotelli Cumulus 2009-2018 ) * ravintola Sointula, (avattiin 2013) * kauppakeskus Centrum Plaza * Joensuun luterilaisen seurakunnan seurakuntakeskus (1905, 1951,1979; vanhan osan purkaminen alkoi 2013 ja uusi valmistui 2014) * Joensuun ortodoksisen seurakunnan seurakuntatalo (Erkki Helasvuo, 1989) Kadun varrella on länsipuolella: * Malmikoti * ravintola Pinja * Koivupihan palvelukeskus * taidekeskus Ahjo *Taidemuseo * Maiju Lassilan muistomerkki Kolmijakoinen muusa (Nina Terno, 1973) *Kauppakulma (mm. Karjalaisen kulttuurin edistämissäätiön toimisto ja entinen Kuosikulma. *PT- talo eli Pienteollisuustalo (Kaj Michael, 1957); talo purettiin huhtikuussa 2018; tontille on noussut asuin- ja liiketaloja. *Kirkkokadun Teboil Suurin osa kadunvarren taloista on asuinkerrostaloja. Liiketaloja on kadun keskivaiheilla. Omakotitaloja on kaksi. Poikkikatuja ovat etelästä lueteltuna Papinkatu, Kalastajankatu, Malmikatu, Suvantokatu, Koskikatu, Siltakatu, Niskakatu, Yläsatamakatu, Sairaalakatu. Ensimmäisen asfalttipäällysteen Kirkkokatu (välillä Koskikatu-Niskakatu) sai vuonna 1960. Karjalainen 22.2.2010: Mutavelliä ja mukulakiviä ==Puistot== Kadun molemmissa päissä on suuret kirkkopuistot. Keskivaiheilla on pieni Keskuspuisto. ==Liikennevalot== Kirkkokadun ainoat liikennevalot ovat Suvantokadun risteyksessä. Siltakatu, Suvantokatu ja Yläsatamakatu ovat etuajo-oikeutettuja Kirkkokatuun nähden. == Lähteet == Luokka: Joensuun kadut
Työvälinevalmistaja

Työvälinevalmistaja (engl. tool and die maker) on kone- ja metallialan perustutkinto. Työvälinevalmistajat suunnittelevat sekä rakentavat, tuotantovälineitä, erikoistyökaluja ja koneita, kuten muotteja, leikkaimia ja puristimia. Usein valmistettavat tuotantovälineet ovat monimutkaisia yksittäiskappaleita. Työvälinevalmistaja käyttää niiden tekemiseen mm. työstökeskuksia, sorveja ja jyrsinkoneita.Kone- ja metallialan perustutkinto, Koneistaja Tutkinnon suorittaja tietää erilaisten työstömenetelmien vahvuudet, osaa tulkita työpiirustusta ja sen avulla luo suunnitelman, jota hyödyntäen valmistaa tuotantovälineen. Työvälinevalmistajat sijoittuvat työelämässä työvälinealan yrityksiin sekä metalli- ja muoviteollisuuden työkaluosastoille.Opintoluotsi: Kone- ja metallialan perustutkinto Muovi, sähkö-, elektroniikka- ja autoteollisuus sekä terveydenhoitoala ovat suurimpia tuotantovälineiden käyttäjiä. ==Katso myös== *Valmistustekniikka == Lähteet == Luokka:Toisen asteen tutkinnot Luokka:Tekniikan ja liikenteen alan tutkinnot
Swordfishtrombones

Swordfishtrombones on Tom Waitsin vuonna 1983 julkaistu musiikkialbumi. Se oli ensimmäinen Waitsin itse tuottama levy (Kathleen Brennan toimi apulaistuottajana), ja selvä suunnan muutos aiempaan tuotantoon verrattuna. Waits äänitti sen alkuaan Asylum Recordsille, joka ei kuitenkaan suostunut julkaisemaan sitä, eikä myöskään uusimaan Waitsin levytyssopimusta. Tom Waits allekirjoitti uuden levytysopimuksen Island Recordsin kanssa, joka myös osti Swordfishtrombonesin oikeudet itselleen ja julkaisi levyn. Levyllä oleva Johnsburg Illinois -kappale on omistettu Kathleen Brennanille. == Kappaleet == Kaikki kappaleet Tom Waitsin kirjoittamia. === A-puoli === # # # # # # # === B-puoli === # # # # # # # # == Lähteet == Luokka:Vuoden 1983 albumit Luokka:Tom Waitsin albumit
Pekka Löyttyniemi

Pekka Johannes Löyttyniemi (s. 8. elokuuta 1932 Janakkala) on suomalainen poliitikko ja kaupunkineuvos. Hän toimi kokoomuksen kansanedustajana vuosina 1979–1985. Vuonna 1985 Löyttyniemi siirtyi Espoon kaupunginjohtajaksi. Hän toimi tehtävässä vuoteen 1995. Koulutukseltaan Löyttyniemi on diplomi- insinööri ja varatuomari. Hän työskenteli Helsingin kaupungin rakennustarkastusviraston rakennusinsinöörinä vuosina 1957–1961, Helsingin Sato Oy:n teknisenä johtajana vuosina 1961–1965, Helsingin kaupungin asuntotuotantotoimiston päällikkönä vuosina 1965–1972 sekä Vuokra-asuntojen tuotanto ja rahoitus Oy:n (VATRO) toimitusjohtajana vuosina 1972–1984. Eduskunnassa Löyttyniemi toimi suuren valiokunnan ja laki- ja talousvaliokunnan jäsenenä, Suomen Pankin varatilintarkastajana sekä vuosina 1983–1984 perustuslakivaliokunnan puheenjohtajana. Presidentin valitsijamiehenä Löyttyniemi oli vuoden 1982 presidentinvaalissa. Hänellä on ollut useita luottamustehtäviä kunnallisella, seurakunnallisella ja yksityisellä sektorilla. Löyttyniemi on naimisissa ja hänellä on kolme lasta. Sotilasarvoltaan hän on reservin luutnantti. Pekka Löyttyniemi syntyi kauppias Aarne Löyttynimen ja Aino Ester Seppälän perheeseen, hänen veljiään ovat kaupunkineuvos Heikki Löyttyniemi (1928–2014) ja järjestöjohtaja Veikko Löyttyniemi (s. 1938). ==Lähteet== Luokka:Espoon kaupunginjohtajat Luokka:Espoon kaupunginvaltuutetut Luokka:Kansanedustajat Luokka:Kansallisen Kokoomuksen poliitikot Luokka:Uudenmaan vaalipiiri Luokka:Suomalaiset insinöörit Luokka:Suomalaiset juristit Luokka:Vuonna 1932 syntyneet Luokka:Elävät henkilöt
Kunnossapitoasentaja

Kunnossapitoasentaja huolehtii järjestelmän toiminnasta ja kunnossapidosta teollisuuden eri osa-alueilla. Osaamiseen voi sisältyä muun muassa vianetsintää, sähköisten komponenttien toiminnan testausta, pneumatiikka ja hydraulilaitteiston huoltoa, akseleiden linjauksia, laakerihuoltoja ja muiden kone-elinten asennuksia sekä korjauksia. ==Lähteet== Luokka:Toisen asteen tutkinnot Luokka:Tekniikan ja liikenteen alan tutkinnot
Siikasaari (Päijänne)

Siikasaari on Päijänteen saari Keski-Suomessa Jyväskylässä ja se sijaitsee Pohjois-Päijänteellä Vuoritsalon itäpuolella. == Maantietoa == Saari on 1,8 kilometriä pitkä, 700 metriä leveä ja sen pinta-ala on 78,9 hehtaaria . Se sijaitsee Vuoritsalon itäpuolisessa salmessa, jonka keskellä Siikasaari on. Vuoritsalon puolelle jää Ruokosalmi ja itäpuolelle Siikasalmi. Ruokosalmi on mantereen puolella ja se on 130–260 metriä leveä kun Siikasalmi on vastaavasti 100–300 metriä leveä. Siikasaaren pohjoispään niemi Sorrinpää kääntää Siikasalmen suun kohti Kylmälahtea. Saaren pohjoiskärjestä on 300 metriä Haapaniemeen. Siikasaaren ja Haapaniemen välistä kulkee vesiväylä. Saaren huippu sijaitsee saaren pohjoisosassa noin 135 metriä merenpinnan yläpuolella ja se kohoaa 57 metrin korkeuteen Päijänteen vedenpinnasta, joka on 78,3 metriä mpy. Saaren pinnanmuodot ovat eteläosissa alavat ja pohjoisosassa korkeat. Mäen etelärinteillä on kalliomaastoa. Saaressa on ollut Siikasaaren maatila, jonka maa-alueesta on lohkottu pieniä tontteja. Niille on rakennettu lähes 20 vapaa-ajan asuntoa. Koska saarelle ei tule tietä, liikkuvat asukkaat veneillä. Saaren ylittää Hämeenlahdelta saarien yli kulkeva korkeajännitelinja, joka haarautuu saarella pohjoiseen ja itään päin kulkeviksi linjoiksi. == Luontoarvoja == Saarella on kaksi pienialaista luonnonsuojelualuetta sen pohjoisosan länsirinteillä. == Historiaa == Siikasaaressa on vuonna 1900 rakennettu huvila. Saari kuului ennen kuntainliitosta Jyväskylän maalaiskuntaan. == Huomautukset == == Lähteet == Luokka:Jyväskylän saaret Luokka:Jyväskylän maalaiskunta Luokka:Päijänteen saaret
Brianna Glenn

Brianna Glenn (s. 18. huhtikuuta 1980 Santa Ana, Kalifornia) on yhdysvaltalainen pituushyppääjä. Glenn voitti vuonna 2002 maansa mestaruuden pituushypyssä tuloksella 646 cm. Hänen ennätyksensä on 16. kesäkuuta 2011 Chula Vistassa hypätty 687 cm.Brianna Glenn Tilastopaja.org. Viitattu 23.6.2011. Yhdysvaltain mestaruuskisoissa Glenn on vuoden 2002 mestaruutensa lisäksi ollut pituushypyssä hopealla 2009 tuloksella 682 cm (tuulta +3,5 m/s) sekä pronssilla 2001, 2005 ja 2010 ennätyksellään 681 cm. Yleisurheilun maailmancupissa 2002 Madridissa Glenn sijoittui yhdeksänneksi ja IAAF:n yleisurheilufinaalissa 2006 seitsemänneksi. Berliinin MM-kisoissa 2009 hän oli yhdeksäs ja Dohan sisäratojen MM-kisoissa 2010 hän karsiutui. Glennin ennätys 100 metrin juoksussa on Indianapolisissa 21. kesäkuuta 2007 juostu 11,10 sekuntia. ==Lähteet== == Aiheesta muualla == * Brianna Glennin viralliset sivut Luokka:Yhdysvaltalaiset pituushyppääjät Luokka:Vuonna 1980 syntyneet Luokka:Elävät henkilöt
Valaja

Valaja on kone- ja metallialan perustutkinto. Valaja tekee muotin hyödyntäen apunaan valumallia. Valaja sulattaa metallin sekä valmistaa tilatun valukappaleen. Valajat sijoittuvat työelämässä valimoihin tai mallinveistämöihin.http://www.virtuopo.net/suomi/loyda_alasi/naita_olisi_tarjolla/tekniikka/kone_ja_metallialan_perustutkinto.html ==Katso myös== * Valumallinvalmistaja * Valaminen == Lähteet == Luokka:Metallialan ammatit Luokka:Toisen asteen tutkinnot Luokka:Tekniikan ja liikenteen alan tutkinnot
Hurricane (Bob Dylanin kappale)

Hurricane on muusikko Bob Dylanin säveltämä ja sanoittama protestilaulu ja syytös Yhdysvaltojen oikeusjärjestelmää kohtaan. Se on yksi hänen harvoista protestikappaleistaan 1970-luvulla ja myös harvinaisen pitkä (noin 8 minuuttia). Dylan julkaisi kappaleen vuonna 1975 albumillaan Desire. Hurricane on albumin ensimmäinen ja ylivoimaisesti tunnetuin kappale. Kappaleessa Dylan laulaa nyrkkeilijä Rubin ”Hurricane” Carterin saamasta, rasismiin ja salailuun perustuneesta vankeusrangaistuksesta, joka langetettiin hänelle vuonna 1966. Laulu kuullaan Rubin Carterista kertovan vuoden 1999 Hurricane-elokuvan soundtrackilla. == Lähteet == Luokka:Bob Dylanin kappaleet Luokka:Vuoden 1976 kappaleet Luokka:Protestilaulut
Valumallinvalmistaja

Valumallinvalmistaja on kone- ja metallialan perustutkinto. Valumallinvalmistaja luo valumallin nestemäisestä muovista, puusta tai metallista. Valumallin valmistaja käyttää monenlaisia menetelmiä tietokoneohjatuista erityiskoneista käsityöhön. He toimivat työelämässä valimoissa tai mallinveistämöissä. Suurinta osaa valamalla valmistettuja kappaleita varten tarvitaan valumalli. Mallia hyödynnetään mm. näköismallien (mm. patsaat) ja pienoismallien teossa. Työ ei ole sarjatyötä vaan tehtävänä on yleensä tehdä vain yksi malli.VirtuOPO ==Katso myös== * Valaja * Valaminen == Lähteet == Luokka:Toisen asteen tutkinnot Luokka:Tekniikan ja liikenteen alan tutkinnot Luokka:Metallialan ammatit
Wienin poikakuoro

pienoiskuva|300px|Gustav Mahler: Sinfonia nro 8 Wieniläinen poikakuoro – Wiener Singverein – Philharmonischer Chor – Staatskapelle Berlin – Pierre Boulez Musikverein Wien, "suuri sali" (2009) Wienin poikakuoro () on itävaltalainen poikakuoro, joka on perustettu vuonna 1498. Se on yksi tunnetuimpia poikakuoroja koko maailmassa. Kuoro on tehnyt vuosisatojen ajan yhteistyötä monien säveltäjien kanssa, joita ovat esimerkiksi Mozart, Caldara, Salieri, Heinrich Isaac, Hofhaimer, Biber, Fux, Gluck, ja Bruckner. Pojat käyttävät esiintyessään kuuluisia matruusin univormujaan. == Aiheesta muualla == * Wieniläinen poikakuoro Luokka:Poikakuorot Luokka:Itävaltalaiset yhtyeet
Hienomekaanikko

Hienomekaanikko on kone- ja metallialan perustutkinto. Hienomekaanikko tekee mittaus-, sairaala- ja säätöteknisten sekä optisten laitteiden testausta, huoltoa ja asennusta sekä kojevalmistusta. Ammattitaitoinen hienomekaanikko hallitsee CNC-työstökoneiden käytön sekä sähkötekniikan ja elektroniikan perusasiat.http://www.vantaa.fi/i_perusdokumentti.asp?path=1%3B135%3B139%3B562%3B1270%3B1271%3B6450%3B10369%3B10377%3B10403 ==Katso myös== * Valmistustekniikka == Lähteet == Luokka:Toisen asteen tutkinnot Luokka:Tekniikan ja liikenteen alan tutkinnot Luokka:Teknisen alan ammatit
Asylum Records

Asylum Records on yhdysvaltalainen levy-yhtiö, jonka omistaa nykyään Warner Music Group. Sen perustivat David Geffen ja Elliot Roberts vuonna 1971, ja se julkaisi lähinnä folk- ja rockmusiikkia. Warner Communications osti Asylumin vuonna 1972, jolloin se liitettiin Elektra Recordsiin ja uuden yhtiön nimeksi tuli Elektra/Asylum Records. 80-luvun puolivälissä yhtiöstä alettiin käyttää epävirallisesti nimeä Elektra Records ja vuonna 1989 se nimettiin Elektra Entertainmentiksi, Asylumin toimiessa sen alamerkkinä. Vuonna 1992 Asylumin muutettiin country-yhtiöksi, mutta vuosikymmenen lopussa yhtiö kuitenkin lakkautettiin. Curb Recordsin Mike Curb elvytti Asylumin Nashvillen osaston vuonna 2003, ja siitä tuli Asylum-Curb. Mm. LeAnn Rimes ja Hank Williams, Jr. levyttävät sille. Vuonna 2004 Asylum herätettiin uudelleen henkin hip-hop- yhtiönä, joka toimii Warner Music Groupin alaisuudessa. == Asylumille levyttäneitä artisteja ja yhtyeitä == Tähdellä (*) merkityt eivät enää yhtiössä *9th Wonder (It's A Wonderful World/Asylum Records) *Alesha Dixon *Bun B (Rap-A-Lot/Asylum) *Jackson Browne* *Lindsey Buckingham* *Tim Buckley* *The Byrds* *Cam'Ron (Diplomat/Asylum) *Gene Clark* *Bob Dylan* *Eagles* *John Fogerty* *Nelly Furtado (Geffen/Asylum/Elektra/WSM) *Geto Boys (Rap-A- Lot/Asylum) *Steve Goodman* *Gucci Mane (So Icey/Asylum/Atlantic/Warner Bros.) *John Hall* *Jan Hammer* *Emmylou Harris* *Joni Mitchell* *Pimp C* (Rap-A- Lot/Asylum) *LeAnn Rimes (Asylum-Curb) *Linda Ronstadt* *Sevendust *Teairra Mari *Tom Waits* *Clay Walker (Asylum-Curb) *Paul Wall (Swishahouse/Asylum) *Joe Walsh* *Hank Williams, Jr. (Asylum-Curb) *Yukmouth* *Warren Zevon* == Aiheesta muualla == * Viralliset sivut Luokka:Yhdysvaltalaiset levy-yhtiöt
Bodil Holmström

Bodil Holmström (s. 19. kesäkuuta 1981) on suomalainen suunnistaja. Haldenia edustavaa Holmströmiä valmentaa Janne Salmi. Ensimmäisissä MM-kilpailuissaan Århusissa 2006 Holmström sijoittui pitkällä matkalla 20:nneksi. Ventspilsin EM-kilpailuissa 2008 Holmström sijoittui seitsemänneksi pitkällä matkalla. Opiskelijoiden MM-kilpailuissa 2008 Holmström voitti kultaa keskimatkalta, pitkältä matkalta ja viestistä. Opiskelijoiden liikuntaliitto valitsi Åbo Akademissa opiskelevan Holmströmin vuoden opiskelijaurheilijaksi. Miskolcin MM-kilpailuissa 2009 Holmström voitti pronssia viestissä Merja Rantasen ja Minna Kaupin kanssa. Keskimatkalla hän sijoittui 14:nneksi. ==Lähteet== Luokka:Suomalaiset suunnistajat Luokka:Vuonna 1981 syntyneet Luokka:Elävät henkilöt
Kevin Kolack

Kevin Kolack (s. 25. lokakuuta 1969 Austin, Texas) on yhdysvaltalainen ääninäyttelijä, joka tunnetaan Hoshi no Kirby ja One Piece animesarjojen englanninkielisistä versiosta. ==Ura== Kolack aloitti ääninäyttelemisen vuonna 1998 muutettuaan New Yorkiin.Patrick: Interview with Kevin Kolack Nisute Europe 11.9.2008 Viitattu 21.8.2009 Alun perin hän pyrki näyttelijäksi ja työskenteli teatterin parissa ja välillä myös taksin kuljettajana. Lisäksi Kolack esiintyi stand up koomikkona. Lopulta hän päätyi ääninäyttelijäksi ihmisten pidettyä Kolackin äänestä ja suosittelivat ääninäyttelemistä. Uransa aikana hän on tehnyt enimmäkseen dubattuja äänirooleja animeen ja videopeleihin. Kolack oli muun muassa One Piecessa Mr. 2 Bon Clayn äänenä 4Kidsin dubatussa versiossa. Hän on myös äänittänyt radiomainoksia ja kertoi liittoon kuuluvien mainosten kautta voivan ansaita yhdestä mainoksesta 20 000–100 000 dollaria. ==Lähteet== Luokka:Yhdysvaltalaiset ääninäyttelijät Luokka:Videopelien ääninäyttelijät Luokka:Vuonna 1969 syntyneet Luokka:Elävät henkilöt